སྐད་ཡིག་གཞན་པ་མང་བོ་ཞིག་དང་མི་འདྲ་བར་བོད་ཡིག་གི་ནང་དུ་དུམ་མཚམས་ཚང་མ་ཚིག་ཕྲེང་མ་བཅད་པར་འབྲི་ལ།སྒྲ་ཚིགས་ཀྱི་བར་དབྱིན་ཡིག་སོགས་ཀྱི་ནང་གི་གོང་ཚེག་དང་འདྲ་བའི་ཚེག་ཅེས་པ་ཞིག་གིས་གཅོད་ཀྱི་ཡོད།འགའ་རེས་བལྟས་ན་བོད་ཡིག་འབྲི་ཐབས་ཀྱི་ཐུན་མིན་གྲུབ་ཆ་འདི་ནི།སྤྱིར་བོད་པ་ཡོངས་དང་ལྷག་པར་དུ་བོད་པའི་གཞོན་སྐྱེས་ཚོའི་ཁྲོད་དུ་བོད་ཡིག་བེད་སྤྱོད་གཏོང་རྒྱུ་ཇེ་ཉུང་དུ་འགྲོ་བའི་རྒྱུ་རྐྱེན་གཙོ་བོ་ཞིག་རེད་སྙམ་གྱི་ཡོད།ཤེས་ལྡན་པ་ཚོས་ཚོད་དཔག་བྱས་པ་ཡིན་ན།ཚིག་ཕྲེང་རིང་དྲགས་པ་དང་མིང་ཚིག་ཕན་ཚུན་མ་འདྲེས་པར་ངོས་འཛིན་བྱེད་མི་བདེ་བ་སོགས་ཀྱིས་ཡི་གེའི་དོན་རྟོགས་པར་བཀག་རྒྱ་ཐེབས་ཀྱི་ཡོད་ལ།གནད་དོན་དེས་མི་ཚོར་བོད་ཡིག་ཀློག་པ་དང་འབྲི་བར་སུན་སྣང་སྐྱེ་རུ་འཇུག་གི་ཡོད་ཟེར།བོད་ཡིག་དྲ་ཐོག་གླེང་སྟེགས་ཁ་བརྡ་ཞེས་པའི་ཟིན་བྲིས་ཀྱི་རྩོམ་སྒྲིག་པ་རིག་འབྱུང་དོན་འགྲུབ་བཀྲ་ཤིས་ཀྱིས།བོད་རིགས་གཞོན་སྐྱེས་ཚོའི་སུན་སྣང་འབྱུང་རྐྱེན་ངོ་སྤྲོད་གནང་དོན།བོད་པ་ཚོས་ཚིག་ཕྲེང་གཅིག་གིས་ཤོག་ངོས་གཅིག་ཁེབས་པར་བྱེད་པའི་ཚིག་གྲུབ་ཀྱང་འབྲི་སྲིད་ལ།གལ་སྲིད་དེ་ལྟར་ན།དེའི་གོ་བ་ཇི་ལྟར་ལོན་སྲིད་དམ།